**DĖL PRITARIMO MELIORACIJOS STATINIŲ NAUDOTOJŲ ASOCIACIJŲ PROJEKTAMS**

2022 m. balandžio 29 d. Nr. TS-

Rokiškis

Vadovaudamasis Lietuvos Respublikos vietos savivaldos įstatymo 7 straipsnio 27 punktu, 16 straipsnio 4 dalimi, Lietuvos Respublikos melioracijos įstatymo 7 straipsnio 3 dalimi, Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklėmis, taikomomis nuo 2019 m., patvirtintomis Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257, melioracijos statinių naudotojų asociacijos „Pakapės melioracija“ 2022-04-04 prašymu, Vilkolių ir Mingėlių melioracijos statinių naudotojų asociacijų 2022-04-19 prašymais, melioracijos statinių naudotojų asociacijų „Zybolių vanduo“ ir „Močiekių žemė“ 2022-04-20 prašymais Rokiškio rajono savivaldybės taryba n u s p r e n d ž i a:

1. Pritarti investiciniams projektams ir paramos paraiškų projektams teikimui pagal Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos sritį ,,Parama žemės ūkio vandentvarkai“, savivaldybės administracijai dalyvaujant partnerio teisėmis:

1.1. melioracijos statinių naudotojų asociacijos „Pakapės melioracija“ investiciniam projektui „Asociacijos „Pakapės melioracija“ nariams priklausančių ir valstybinių melioracijos sistemų rekonstravimas Gindvilių kadastro vietovėje“;

1.2. Vilkolių melioracijos statinių naudotojų asociacijos investiciniam projektui „Asociacijos „Vilkolių MSNA nariams priklausančių ir valstybinių melioracijos statinių rekonstravimas“;

1.3. Mingėlių melioracijos statinių naudotojų asociacijos investiciniam projektui „Asociacijos „Mingėlių MSNA nariams priklausančių ir valstybinių melioracijos statinių rekonstravimas“;

1.4. melioracijos statinių naudotojų asociacijos „Zybolių vanduo“ investiciniam projektui „MSNA „Zybolių vanduo“ nariams priklausančių ir valstybinių melioracijos statinių rekonstravimas“;

1.5. melioracijos statinių naudotojų asociacijos „Močeikių žemė“ investiciniam projektui „MSNA „Močiekių žemė“ nariams priklausančių ir valstybinių melioracijos statinių rekonstravimas“.

2. Nustatyti, kad sprendimo 1 punkte paminėtiems projektams savivaldybės administracija finansinio įnašo nenumato.

3. Įgalioti Rokiškio rajono savivaldybės administracijos direktorių savivaldybės administracijos vardu pasirašyti jungtinės veiklos sutartis su melioracijos statinių naudotojų asociacijomis dėl sprendimo 1 punkte nurodytų projektų rengimo, teikimo finansinei paramai gauti ir įgyvendinimo.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**SPRENDIMO PROJEKTO „DĖL PRITARIMO MELIORACIJOS STATINIŲ NAUDOTOJŲ ASOCIACIJŲ PROJEKTAMS“ AIŠKINAMASIS RAŠTAS**

**Sprendimo projekto tikslai ir uždaviniai.**

**Projekto tikslas – pritarti rajono melioracijos statinių naudotojų asociacijų melioracijos statinių rekonstrukcijos projektams.**

**Teisinio reguliavimo nuostatos.**

Sprendimo projektas parengtas vadovaujantis Lietuvos Respublikos vietos savivaldos įstatymu, Lietuvos Respublikos melioracijos įstatymu, Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklėmis, taikomomis nuo 2019 m., patvirtintomis Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257 (toliau – Priemonės taisyklės).

**Sprendimo projekto esmė.**

Pareiškėjai investuoja į melioracijos sistemas, kurių atskiros dalys priklauso žemės savininkams, kitos – valstybei, kurios turtą patikėjimo teise valdo savivaldybė. Savivaldybės sutikimas būti partneriu projektuose yra leidimas investuoti į žemės savininkų žemėje esančius valstybei nuosavybės teise priklausančius melioracijos įrenginius, kurie tarnauja žemės naudotojams.

**Laukiami rezultatai.**

Investicijos į žemės ūkiui būtinąją infrastruktūrą sudarys palankesnes ekonomines sąlygas žemdirbystei, geresniam melioracijos statinių veikimui.

**Finansavimo šaltiniai ir lėšų poreikis**.

**Europos žemės ūkio fondas kaimo plėtrai, valstybės biudžetas, Melioracijos statinių naudotojų asociacijų lėšos. Savivaldybės lėšų nenumatoma.**

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Žemės ūkio skyriaus vyriausioji specialistė Dovilė Žėkaitė